РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от заседание на комисия „Управление на собствеността”
към Пленума на Висшия съдебен съвет, проведено на 17.07.2019 г.

Днес, 17.07.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Олга Керелска 
Стефан Гроздев
Пламена Цветанова
Огнян Дамянов
Боян Новански 

           От администрацията на ВСС присъстваха: Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова – старши експерт – юрисконсулт в отдел „Управление на собствеността“, Надя Горгорова - младши експерт в отдел „Управление на собствеността и Красимира Василева - началник отдел „Правно обслужване и нормативна дейност“, дирекция „Правна“ в АВСС.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

	1.Процедура по придобиване на част от имот – публична държавна собственост, находяща се в сутерена на Съдебната палата гр. Перник, ул. „Търговска“ № 37, която част представлява зимнични помещения в управление на ГДПБЗН – МВР.
	2.Доклад от Анжела Цветанова – старши експерт – юрисконсулт в отдел „Управление на собствеността“ относно експертна оценка на извършени строително-монтажни работи през 2009 г. в апартамент от жилищния фонд на ВСС.
	3.Предложение от членове на Висшия съдебен съвет за осигуряване на работни помещения за нуждите на Администрацията на Висшия съдебен съвет и на членовете на КАК – Съдийска колегия, на територията на гр. София, след извършен анализ на сградния фонд.
	4. Изслушване на административния ръководител на Административен съд – Русе.
	5. Проект на решение за предоставяне на права на Комисия „Управление на собствеността“ за вземане на решения, свързани с организационни и технически въпроси по подготовката на обществени поръчки по управлението и стопанисването на сградния фонд, в периодите, когато не се провеждат заседания на Пленума на Висшия съдебен съвет.

І. Инвестиции и строителство.

1. ОТНОСНО: Изпълнение на решение на Комисия „Управление на собствеността“ към Пленума на ВСС, взето по протокол № 18/12.06.2019 г., т. 2.3 относно искания за текущи ремонти.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „УССВ“. 

1.2. Извършването на разходи за текущи ремонти на посочените по-долу искания от административни ръководители на органи на съдебна власт, са необходими и целесъобразни. Общата стойност на разходите е в размер на 120 156,00 лева, съгласно най-ниски ценови предложения. 

№ по ред	Орган на съдебната 
власт 	Преписка рег.№	Вид на текущия ремонт 	Мотив за одобрение 
на разхода	Стойност на разхода	
1	РС Малко Търново	№ ВСС-2661/07.03. 2018 г.	Обособяване на регистратура по ЗЗКИ	Предписание на ДАНС - писмо рег.№ БС-31-2115/28.05.2019 г. на ТД на ДАНС Бургас.	2 805,00 лева	
2.	РС Кюстендил	№ ВСС-842/10.02.2018 г.	Ремонт работни кабинети и зала	Счупени плочки и следи от теч в съдебни зали. Напукани стени и тавани в част от работни помещения. 	20 096, 00 лева	
3.	ОС Смолян	№ВСС-4742/30.11.2018	Подмяна на отоплителни радиатори на първи и втори етаж на съдебната палата	Отпуснати средства по газифициране на сграда на Съдебната палата. Необходимо е подмяна на старите радиатори преди началото на отоплителния сезон.	58 340,00 лева	
4.	ОС Русе	№ВСС-8289/02.07.2018 г.

№ВСС-8289/26.06.2019 г.	Подмяна на радиатори в кабинетите и съдебните зали на ет.3 източно полукрило.	Искането е внесено на заседание на КУС, проведено на 31.10.2018г., като е отложено за 2019 г. с мотив, че е стартирал отоплителния сезон и ремонта не е удачен.
Необходима е подмяна на радиаторите през летния сезон.	17 408,00
лева	
5	РС Горна Оряховица	№ВСС-15012/07.12.2018 г.
№ВСС-15012/18//29.05.2019г.
	Подмяна на дограма на централно и западно крило на РС Горна Оряховица	Необходимост от подмяна на стара дървена дограма на работни помещения и входни врати на РС Горна Оряховица	21 507,00 лева	

1.3. Извършването на разходи за аварийни текущи ремонти на посочените по-долу искания от административни ръководители на органи на съдебна власт, са необходими и целесъобразни. Общата стойност на разходите е в размер на 30 226,40 лева.
№ по ред	Орган на съдебната власт 	Преписка рег.№	Дейности и средства по  текущия ремонт	Мотив за одобрение на разхода	Стойност на разхода	
1	Административен съд - Враца	№ ВСС-8024/05.07. 2019г.	Подмяна на дефектирал компресор на чилър.	На 20.06.2019 г. е извършен преглед и диагностика на чилъра , като в съставения констативен протокол е констатирано, че компресора е дефектирал и не подлежи на ремонт. Разходът е наложителен.	2 985,00 лева	
2	Окръжен съд 
Габрово	№ ВСС-6970/05.06. 2019г.	Авариен ремонт на отоплителна инсталация.	Аварирал вертикален щранг на отоплителната инсталация в Съдебната палата и поява на теч. Съгласно констативен протокол при преглед на поддържаща фирма е установено, че е необходим авариен ремонт на отоплителната инсталация.	8 642,00 лева	
3. 	Апелативен специализиран наказателен съд	№ ВСС-7367/27.06. 2019 г.	Неотложен ремонт на климатична и вентилационна система в сградата на съда.	Съставен констативен протокол от 17.05.2019 г. за установени аварии във VRF система и вентилационна система. Необходимост от подмяна на дефектирали части за възобновяване на нормалната работа през летния сезон.	6 954,00 лева	
4.	Окръжен съд 
Ямбол	№ ВСС-3185/14.03. 2019 г.	Средства за извършване на дейности по пускане експлоатация на два газови котела на отоплителна инсталация на Пристройка към Съдебната палата Ямбол, въведена в експлоатация през декември.2018 г.	С оглед необходимостта да бъде ползвана пълноценно пристройката следва да бъдат отпуснати 2 054,40 лева за дейности по пускане в експлоатация на два газови котела на отоплителната инсталация.	2 054,40
лева	
5.	Районен съд Исперих	№ ВСС-6546/29.05. 2019 г.	Средства за авариен ремонт на съдебна зала	Необходимост от ремонт на стени и под в съдебна зала /боядисване на стени и премахване и подмяна на паркет/. 	9 591,00 лева	

1.4. ИЗПРАЩА решенията по т. 1.2 и 1.3 на Комисия „Бюджет и финанси”, за  корекция на бюджета на органите на съдебната власт със съответните суми, съгласно данните в таблиците по т. 1.2 и т. 1.3.
1.5. ВЪЗЛАГА на дирекция „Управление на собствеността на съдебната власт“ да бъдат изготвени и изпратени писма до административните ръководители на органите на съдебна власт, направили искане за осигуряване на обзавеждане, с указание, че исканията следва да бъдат отправяни към дирекция „Бюджет и финанси“. 

2. ОТНОСНО: Писмо от председателя на Районен съд - Карлово с рег. № ВСС-2490/17/03.06.2019 г. във връзка с изпълнение на договор с рег. № ВСС-11668/27.09.2018 г. с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.
Приложение: Доклад от инж. Надежда Стоянова – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада от инж. Надежда Стоянова – главен експерт в отдел „Инвестиции и строителство“,  дирекция „УССВ“ в АВВС.
2.2. ПРИЕМА за целесъбразно да бъде извършено изменение в одобрения инвестиционен проект по функционалното разпредаление в полуподземния етаж от сградата на Съдебната палата - Карлово , като помещението, проектирано за архив с площ от 12,48 м2, бъде предоставено за нуждите на Службата по вписванията - Карлово.
2.3. ПРИЕМА за целесъбразно да бъде извършено изменение в одобрения инвестиционен проект, като се обособи „синя стая“ в отредено на кота -1,60 м. помещение за склад с полезна площ 18,91м2.
2.4. ПРИЕМА за целесъбразно да бъде изготвена преработка на част ОВК, раздел Климатизация, за изграждане на цялостна централна климатизация на помещенията в сградата на Съдебната палата - Карлово.
2.5. ИЗПРАЩА доклада на инж. Надежда Стоянова – главен експерт в отдел „ИС“ ведно с цялата преписка на дирекция „Правна“, за изразяване на становище относно законовите възможности за възлагане на преработка на инвестиционния проект и свързаните с нея СМР, съгласно предложенията на административния ръководител на Районен съд – Карлово.

IІ. Управление на собствеността.

3. ОТНОСНО: Проект на решение в изпълнение на решение на Пленума на Висшия съдебен съвет по протокол № 29/22.11.2018 г., т. 50, свързан с недвижим имот, находящ се в гр. Сапарева баня, к.к. „Паничище“, местност „Зелени преслап“.
Приложение: Доклад от Иванка Христова – началник отдел   „Управление на собствеността“, дирекция „УССВ“ и Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1.ПРИЕМА доклада на Иванка Христова – началник на отдел УС, дирекция УССВ и инж. Лидия Кирилова – главен експерт в отдел УС, дирекция УССВ.

3.2.ПРЕДЛАГА на Пленума на Висшия съдебен съвет да вземе следното решение:

1.1.	На основание чл. 16, ал. 3, чл. 51, ал. 3, във връзка с § 1, т.13 от Допълнителните разпоредби на Закона за кадастъра и имотния регистър /ДВ, бр. 34 от 25.04.2000г., изм. и доп. бр. 57 от 22.07.2016г./ 

УПЪЛНОМОЩАВА административния ръководител – председател на Върховен касационен съд да предприеме необходимите действия по изменение на кадастралната карта и кадастралните регистри на гр. Сапарева баня, общ. Сапарева баня, обл. Кюстендил, в т.ч. свързани с изготвяне на скица-проект за изменение на кадастралната карта и нанасяне на изменението по надлежния ред на недвижим имот на ВСС, предоставен за нуждите на ВКС, представляващ 5 /пет/ броя курортно-туристически сгради с идентификатори 65365.210.159.1-5, находящи се в поземлен имот с идентификатор 65365.210.159, трайно предназначение на територията: горска-национален парк "РИЛА", нтп - за почивен лагер, № по предходен план:000728, обл. Кюстендил, община Сапарева баня, землището на гр. Сапарева баня, местност Зелени преслап, както и да подпише всички свързани с изменението документи, с право да преупълномощава трети лица.

1.2.	Във връзка с чл. 66 от Закона за държавната собственост,               чл. 102, ал. 1 и ал. 2 от Правилника за прилагане на Закона за държавната собственост, както и чл. 46, ал. 1 от Закона за защитените територии

УПЪЛНОМОЩАВА представляващия ВСС да уведоми с писмо министъра на регионалното развитие и благоустройството и министъра на околната среда и водите относно:
	- счетоводното отразяване на поземлен имот с идентификатор 65365.210.159, трайно предназначение на територията: горска-национален парк "РИЛА", нтп - за почивен лагер, № по предходен план: 000728, обл. Кюстендил, община Сапарева баня, землището на гр. Сапарева баня, местност Зелени преслап, предвид факта, че същият е бил заведен по баланса на ВСС след прехвърляне на актива от Министерство на правосъдието. 
	- съставени нотариални актове № 18, том I, рег.№ 227, дело № 17 от 09.05.2014 г. и № 17, том I, рег.№ 221, дело № 16 от 09.05.2014 г. на името на частни лица за 4 /четири/ бунгала с идентификатори  65365.210.159.6-9, находящи се в поземлен имот с идентификатор 65365.210.159, трайно предназначение на територията: горска-национален парк "РИЛА", които се намират върху територия изключителна държавна собственост съгласно чл. 18 ал. 1 от Конституцията и чл. 8 ал. 1 от Закона за защитените територии, а с §1 от ЗР на ЗД на ЗС /ДВ бр.46/2006 г./ е постановено спиране на давностния срок по чл. 79, ал. 1 от ЗС за придобиване на имоти - частна държавна или общинска собственост, който мораториум действа и понастоящем /ТР 3/2017 г. на ВКС, ОСГК/.  
	- становище рег.№ ВСС-639/16/07.06.2019 г. на инж. Милен Димиев, вписан в регистъра на лицата, правоспособни да извършват дейности по кадастъра на основание заповед № 300-2-70/12.02.2002 г. на изпълнителния директор на Агенцията по геодезия, картография и кадастър, по отношение на поземлен имот с идентификатор 65365.210.159 с трайно предназначение на територията: горска - национален парк "РИЛА" и отразените сгради с идентификатори 65365.210.159.6-9,  представляващи преместваеми обекти – бунгала, нетрайно закрепени към земната повърхност, които съгласно ЗКИР не представляват обекти на кадастъра и не подлежат на нанасяне в кадастралната карта.

3.3. ВНАСЯ предложението като редовна точка в следващото редовно заседание на Пленума на Висшия съдебен съвет.

4. ОТНОСНО: Проект на решение за разпределение на ползването на помещенията в сградата на Окръжен съд гр. Смолян, находяща се на бул. „България“ № 16.
Приложение: Доклад от Иванка Христова – началник отдел  „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег. № ВСС-4053/28.03.2019г. от Прокуратурата на Република България, писмо с вх. № 4053/03.07.2019г. от административния ръководител на Окръжен съд – Смолян, с което се предоставя цялостно разпределение на ползването на помещенията в Съдебната палата в гр. Смолян, бул. „България“ № 16, съгласувано от административните ръководители на Окръжен съд – Смолян, Административен съд – Смолян, Районен съд – Смолян, Окръжна прокуратура – Смолян и Районна прокуратура – Смолян и с оглед разпоредбата на чл. 57, ал. 2, т. 10 от Правилника за администрацията на Прокуратурата на Република България,

4.1. ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в сградата на Съдебната палата, гр. Смолян, бул. „България“ № 16, както следва:

На Окръжен съд – Смолян:
Първи партерен етаж:
1.	Стая № 103 – канцелария
2.	Стая № 104 – канцелария
3.	Стая № 105 – канцелария
4.	Стая № 106 – канцелария
5.	Стая № 108 – съдия
6.	Стая № 109 – съдия
7.	Стая № 110 – съдия
8.	Стая № 111 – съдия
9.	Адвокатска стая за четене на дела
10.	 Стая № 118 – архив
11.	 Стая № 119 – офис и склад
12.	 Стая № 121 - канцелария

Втори етаж:
1.	Стая № 207 - съдия

Трети етаж:
1.	Стая № 300 – председател ОС
2.	Стая № 301 – съдебен администратор
3.	Стая № 302 – окръжен съдия
4.	Стая № 303 – окръжен съдия
5.	Стая № 304 – окръжен съдия
6.	Стая № 305 – окръжен съдия
7.	Стая № 306 – окръжен съдия
8.	Стая № 307 – окръжен съдия
9.	Стая № 308 – окръжен съдия
10.	Стая № 309 – окръжен съдия
11.	Стая № 310 – съдебни секретари
12.	Стая № 311 – съдебна зала № 3
13.	Стая № 312 – съдебна зала № 2
14.	Стая № 314 – съдебна зала № 1
15.	Стая № 315 – канцелария
16.	Стая № 316 - офис

На Районен съд – Смолян:
Първи партерен етаж:
1.	Стая № 100 – канцелария
2.	Стая № 101 – канцелария
3.	Стая № 102 – канцелария
4.	Стая № 114 – архив
5.	Стая № 115 – архив
6.	Стая № 117 – архив
7.	Стая № 120 - канцелария
Втори етаж:
1.	Стая № 200 – председател РС
2.	Стая № 201 – канцелария
3.	Стая № 202 – районен съдия
4.	Стая № 203 – районен съдия
5.	Стая № 204 – районен съдия
6.	Стая № 205 – районен съдия
7.	Стая № 206 – районен съдия
8.	Стая № 208 – пред заседателна зала
9.	Стая № 209 – съдебна зала № 2
10.	Стая № 210 – съдебна зала № 1
11.	Стая № 211 – канцелария
12.	Стая № 212 – канцелария
13.	Стая № 217 – канцелария
14.	Стая № 218 – районен съдия

За общо ползване от Окръжен съд – Смолян и Районен съд –Смолян:
Първи партерен етаж:
	Стая № 112 - сървър
Трети етаж:
Стая № 318 – стая за кл. инф.

На Окръжна прокуратура – Смолян, както следва:

За нуждите на Окръжна прокуратура – Смолян:
Трети етаж:
1.	Стая за класифицирана информация
2.	Стая № 313 – канцелария
3.	Стая № 317 – канцелария
4.	Стая № 319 – окръжен прокурор
5.	Стая № 320 – канцелария
6.	Стая № 321 – канцелария
7.	Стая № 322 – канцелария
8.	Стая № 323 – деловодство

За нуждите на Районна прокуратура – Смолян:
Втори етаж:
1.	Стая № 213 – канцелария
2.	Стая № 214 – архив
3.	Стая № 215 – канцелария
4.	Стая № 216 – канцелария
5.	Стая № 219 – канцелария
6.	Стая № 220 – канцелария
7.	Стая № 221 – канцелария
8.	Стая № 222 – канцелария
9.	Стая № 223 – районен прокурор

На Административен съд – Смолян:
Четвърти етаж:
1.	Стая № 1 – заседателна зала
2.	Стая № 2 – зала
3.	Стая № 3 – административен съдия
4.	Стая № 4 – административен съдия
5.	Стая № 5 – административен съдия
6.	Стая № 6 – административен съдия
7.	Стая № 7 – заместник – председател
8.	Стая № 8 – председател АС
9.	Стая № 9 – съвещателна зала
10.	Стая № 10 – деловодство
11.	Стая № 11 – стая за четене на дела
12.	Стая № 12 – деловодство
13.	Стая № 13 – главен счетоводител
14.	Стая № 14 – канцелария
15.	Стая № 15 – сървър
16.	Стая № 16 – офис
17.	 Зала за обучения

Забележка:
На първи партерен етаж, помещения „Ксероксни услуги“,“Кафе – бар“ и стая № 122 - „Банков офис“ са отдадени под наем.

За изпълнение на функциите на Областно звено „Охрана“ – Смолян ще се ползват:

Приземен етаж:
3 броя арестантски помещения

Първи партерен етаж:
1.	Стая № 107 – сървър
2.	Стая дежурен по охрана

	II. ИЗПРАЩА решението по т. I на административния ръководител на Окръжен съд – Смолян, за сведение и изпълнение.

4.2. ВНАСЯ предложението като редовна точка в следващото редовно заседание на Пленума на Висшия съдебен съвет.

5. ОТНОСНО: Писмо от главния прокурор на Република България за предоставяне безвъзмездно за управление на ВСС, за нуждите на Районна прокуратура – Ивайловград, на част от общински имот – общинска собственост, находяща се в гр. Ивайловград, ул. „Орфей“ № 1. 
Приложение: Доклад от Анжела Цветанова – старши експерт – юрисконсулт в отдел  „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Анжела Цветанова – старши експерт – юрисконсулт в отдел „Управление на собствеността“, дирекция „Управление на собствеността на съдебната власт, за сведение.

5.2. ПРЕДЛАГА на Пленума на Висшия съдебен съвет да вземе следното решение,  

1.УПЪЛНОМОЩАВА представляващия Висшия съдебен съвет да отправи искане до кмета на община Ивайловград за предоставяне безвъзмездно за управление на Висш съдебен съвет, за нуждите на Районна прокуратура – Ивайловград, част от имот – общинска собственост, представляващ: стая № 6 с площ от 9,50 кв.м., намираща се на втория етаж от сграда на ул. „Орфей“ № 1, гр. Ивайловград, съгласно предвидените разпоредби в Закона за общинската собственост и Наредбата за придобиване, управление и разпореждане с общинско имущество, приета на 20.12.2017 г. с решение № 149 на общински съвет – Ивайловград.

2. УПЪЛНОМОЩАВА представляващия Висшия съдебен съвет, да подпише договор с Община Ивайловград, представлявана от кмета на общината, с който се предоставя безвъзмездно за управление на Висш съдебен съвет, за нуждите на Районна прокуратура – Ивайловград, описаната в т. 1 от настоящото решение част от недвижим имот – общинска собственост.

5.3.ВНАСЯ предложението като редовна точка в следващо редовно заседание на Пленума на Висшия съдебен съвет.

6. ОТНОСНО: Определяне на служители от дирекция „Управление на собствеността на съдебната власт“ за участие в междуведомствена работна среща с представители на МВР и ПРБ.
Приложение: Доклад от Иванка Христова – началник отдел  „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА за сведение доклада от Иванка Христова-началник на отдел „Управление на собствеността“ в дирекция „Управление на собствеността на съдебната власт”.
6.2. ОТМЕНЯ решение по т. 17 от протокол № 51 от заседание на Комисия „Управление на собствеността“, проведено на 25.10.2017 г. 
6.3. ОПРЕДЕЛЯ Иванка Христова – началник отдел „Управление на собствеността“ в дирекция „Управление на собствеността на съдебната власт“ и инж. Лидия Кирилова – главен експерт в отдел „Управление на собствеността“ в дирекция „Управление на собствеността на съдебната власт“, за участие в междуведомствена работна среща с представители на МВР и ПРБ, за обсъждане и изясняване на реда за действие по уреждане на имотните взаимоотношения между МВР и Пленума на ВСС.
6.4. Предложенията на работната група по т. 6.3 да се обобщят в протокол от проведената междуведомствена среща, който да се представи на комисията.
6.5. ИЗПРАЩА решението по т. 6.3 и т. 6.4 на МВР и ПРБ, за организиране на междуведомствена работна среща.

IIІ. Разни.

Р-1. ОТНОСНО: Процедура по придобиване на част от имот – публична държавна собственост, находяща се в сутерена на Съдебната палата гр. Перник, ул. „Търговска“ № 37, която част представлява зимнични помещения в управление на ГДПБЗН – МВР.

Приложение: Доклад от Надежда Петрова – старши експерт в дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Надежда Петрова – старши експерт в дирекция „Управление на собствеността на съдебната власт, за сведение.

2. ПРЕДЛАГА на Пленума на Висшия съдебен съвет да вземе следното решение,  

УПЪЛНОМОЩАВА представляващия Висшия съдебен съвет /ВСС/ да отправи мотивирано искане до министъра на регионалното развитие и благоустройството за предоставяне безвъзмездно за управление на ВСС, за нуждите на органите на съдебната власт в гр. Перник, на част от недвижим имот – публична държавна собственост, представляваща самостоятелен обект в сграда с идентификатор 55871.505.749.5.12 по КККР на гр. Перник и площ 328 кв.м., същият подробно описан в Акт за публична държавна собственост № 4240/28.03.2019 г., по реда на чл. 17, ал. 1 и чл. 15, ал. 2, изр. първо от Закона за държавната собственост.

3.ВНАСЯ предложението като редовна точка в следващо редовно заседание на Пленума на Висшия съдебен съвет.

Р-2. ОТНОСНО: Доклад от Анжела Цветанова – старши експерт – юрисконсулт в отдел „Управление на собствеността“ относно експертна оценка на извършени строително-монтажни работи в апартамент от жилищния фонд на ВСС.
След проведено обсъждане на изготвения доклад, бяха направени две предложения, които се подложиха на гласуване, както следва:
1. Г-жа Пламена Цветанова – член на ВСС и на Комисия „Управление на собствеността направи предложение да бъде заплатена сумата в размер на 11 782,57 лв. в нейната цялост на г-жа Милева, предвид извършените строително-монтажни работи във ведомственото жилище.
2. Г-жа Олга Керелска – член на ВСС и на Комисия „Управление на собствеността“ направи предложение да бъде заплатена сумата в размер на 9 336,48 лв. на г-жа Милева, като в същата не се включват стойността на вградена кухня с барплот и вградено осветление, вграденото оборудване в кухненския бокс, както и хоризонтални алуминиеви щори с крепеж в кухнята и щори текстилни с крепеж в спалнята.
По първото предложение – „За“ гласуваха – г-н Евгени Диков, г-н Стефан Гроздев, г-жа Пламена Цветанова и г-н Огнян Дамянов. Г-жа Олга Керелска и г-н Боян Новански гласуваха „Против“.
За второто предложение – „За“ гласуваха – г-жа Олга Керелска и г-н Боян Новански, а „Против“ - г-н Евгени Диков, г-н Стефан Гроздев, г-жа Пламена Цветанова и г-н Огнян Дамянов.

С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

 1. ПРИЕМА доклада на Анжела Цветанова – старши експерт – юрисконсулт в отдел „Управление на собствеността“, дирекция „Управление на собствеността на съдебната власт, за сведение.
2. ДАВА СЪГЛАСИЕ да бъде заплатена сумата в размер на 11 782,57 лева в нейната цялост на г-жа Сийка Милева, предвид извършените за нейна сметка строително-монтажни работи във ведомственото жилище в качеството й на наемател на ведомствен апартамент от жилищния фонд на Висш съдебен съвет със застроена площ 46,26 кв.м., състоящ се от стая и дневна с кухня, намиращ се в гр. София, р-н „Люлин“, бл. 302, въз основа на  извършен оглед на гореописаното жилище и изготвена експертна оценка в изпълнение на договор № ВСС-8523/08.07.2019 г., сключен между ВСС и Тихомира Шевкенова.
3.ИЗПРАЩА решението по т. Р-2 от настоящия протокол на Комисия „Бюджет и финанси“, по компетентност.
4.ИЗПРАЩА решението по т. Р-2 от настоящия протокол на Жилищната комисия към ПРБ, по компетентност.
5. ИЗПРАЩА решението по т. Р-2 от настоящия протокол на г-жа Сийка Милева, за сведение.

Р-3. ОТНОСНО: Предложение от членове на Висшия съдебен съвет за осигуряване на работни помещения за нуждите на Администрацията на Висшия съдебен съвет и на членовете на КАК – Съдийска колегия, на територията на гр. София, след извършен анализ на сградния фонд.

Вносители: г-н Евгени Диков, г-жа Пламена Цветанова, г-н Огнян Дамянов, г-н Боян Новански и г-н Стефан Гроздев.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРЕДЛАГА на Пленума на Висшия съдебен съвет, на основание чл. 388, ал. 1 от ЗСВ,  да вземе следното решение:
  
Вариант 1:

1.1. ПРЕМЕСТВА в сградата на ул. „Г. С. Раковски“ № 185:
- членовете на КАК – Съдийска колегия;
- служители от отдел „Информационно обслужване“;
- служители от звено „Процесуално представителство и нормативна дейност“;
- служители от сектор „Счетоводство на съдебната система“.

1.2. ПРЕМЕСТВА в сградата на ул. „Екзарх Йосиф“ № 12 служителите от дирекция „Управление на собствеността“, които са настанени на ул. „Княз Борис“ I № 156, ет. 2, вх. А.

Или алтернативно:

Вариант 2:

2.1.	ПРЕМЕСТВА в сградата на ул. „Г. С. Раковски“ № 185:
- членовете на КАК – Съдийска колегия;
- служителите от Дирекция „Атестиране на магистрати“ и „Конкурси на магистрати“ в АВСС.
2.2. ПРЕМЕСТВА в сградата на ул. „Екзарх Йосиф“ № 12 служителите от дирекция „Управление на собствеността“, които са настанени на ул. „Княз Борис“ I № 156, ет. 2, вх. А.

3.1. ОПРЕДЕЛЯ срок за преместване и настаняване – 31 октомври 2019 г.

2.ВНАСЯ предложението като редовна точка в следващо редовно заседание на Пленума на Висшия съдебен съвет.

3.ВЪЗЛАГА на дирекция „Управление на собствеността на съдебната власт“ към материалите по преписката да бъде приложено щатното разписание на АВСС /включително заети и незаети щатни бройки/, като същото бъде изискано от дирекция „Човешки ресурси, административно и техническо обслужване и КИ“.

          Р-4. ОТНОСНО: Изслушване на административния ръководител на Административен съд – Русе.

                   Председателят на Административен съд – Русе благодари на членовете на Комисия „Управление на собствеността“ към Пленума на ВСС за предоставената възможност да сподели за проблемите на съда, изложени в писмо с вх. № ВСС-3624/20.03.2019 г. Г-н Василев сподели, че при извършени обследвания на сградата на Административен съд – Русе, находяща се на ул. „Цариброд“ № 6 са открити дефекти в системата за отводняване /улуци, водостоци/ и каменната облицовка на сградата. 
	Сградата е облицована с гранитни плочи, като една част от тях са окачени, а останалите са залепени. Повърхността на облицовката не е третирана с подходящ импрегнант за отблъскване на водата. Вследствие на това при странично овлажняване при дъжд се образуват петна, които остават дълго време. Окачените фасади не осигуряват добра вентилация на затвореното въздушно пространство между гранитните плочи и каменната вата и в резултат на това проникналата вода не се изпарява от движението на въздуха. При лепените фасади се образуват влажни петна и варовикови отлагания от утечки през разрушените фуги между плочите. Облицовката на цокъла на сградата има разлепени плочи вследствие на линейни разширения и проникване на вода и лед. Южната и западната фасада на сградата на съда са на оживени улици. При падане на плоча съществува сериозна опасност за здравето на преминаващи граждани, магистрати и съдебни служители.
	По отношение на терасата на централния вход председателят на съда спореди, че поради недобра хидроизолация същата е с видими постоянни петна и варовикови образувания. Той изрази опасенията си, че при понижаване на температурите има сериозна опасност от падане на плочи, а това би застрашило живота и здравето на хората, преминаващи покрай сградата, или влизащи в нея. 
	С писмо изх. № РД-13-205/08.10.2018 г. на председателя на съда е била поканена русенска фирма, специализирана в областта на каменните облицовки, която да извърши експертен оглед на сградата. Вследствие на извършен оглед същата е изготвила становища за начина на отстраняване на проблемите, но поради недостъпност до високите части на фасадите, не е извършена цялостна проверка на състоянието на облицовката на сградата.

Г-жа Надежда Стоянова – главен експерт в отдел „Инвестиции и строителство“ запозна членовете на Комисия „Управление на собствеността“ към Пленума на Висшия съдебен съвет с работата си и предприетите действия по възложената й преписка, като поясни че очаква становището на проектанта на фасадата на съда – арх. Панайотова. Г-жа Стоянова изрази становището си, че е необходимо да се извърши архитектурно обследване на фасадата с предписани мерки за подобряване състоянието ѝ към което да бъде приложена подробна количествена сметка (КС), въз основа на която ще бъде остойностен ремонта. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1. ДАВА ВЪЗМОЖНОСТ на председателя на Административен съд – Русе да направи искане за извършване на ново цялостно обследване на фасадата на сградата на Административен съд – Русе.

	2. ИЗПРАЩА решението по т. Р-3 на административния ръководител на Административен съд – Русе, за сведение и изпълнение.

          Р-5. ОТНОСНО: Проект на решение за предоставяне на права на Комисия „Управление на собствеността“ за вземане на решения, свързани с организационни и технически въпроси по подготовката на обществени поръчки по управлението и стопанисването на сградния фонд, в периодите, когато не се провеждат заседания на Пленума на Висшия съдебен съвет.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРЕДЛАГА на Пленума на Висшия съдебен съвет да вземе следното решение:

1.1. УПЪЛНОМОЩАВА комисия „Управление на собствеността” в състав не по-малко от трима нейни членове в периодите, когато не се провеждат заседания на Пленума на Висшия съдебен съвет, за периода от 30.07.2019 г. до 11.09.2019 г., включително, да взема решения, свързани с организационни и технически въпроси и въпроси по подготовката на обществени поръчки, съгласно одобрения с решение на Пленума на ВСС по Протокол № 4/21.02.2019 г., т. 20, График на планираните обществени поръчки за 2019 г. на ВСС,  по управлението и стопанисването на сградния фонд и имуществото на съдебната власт, както и действия, свързани с преоценка на активите.
1.2.Комисия „Управление на собствеността“ да уведоми Пленума на Висшия съдебен съвет за взетите решения.

2. ВНАСЯ предложението като редовна точка в следващото редовно заседание на Пленума на Висшия съдебен съвет.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ